Teza

Teza () – upė Rusijoje, Ivanovo srityje; Kliazmos kairysis intakas (Okos baseinas). Prasideda pelkėse į rytus nuo Privolžsko, prie Novojės kaimo. Teka į pietus, žemupyje – į pietryčius. Įteka į Kliazmą piečiau Cholujaus.

Didžiausi intakai: Molochta (dešinysis), Postna, Nozyga, Parša, Liulechas (kairieji).

Upės mityba mišri, daugiausia vandens gauna iš sniego tirpsmo. Užšąla lapkritį ar gruodžio pradžioje, atitirpsta balandį. Vagoje įrengti šliuzai. Laivuojama 87 km nuo žiočių. Vaga vinguriuota. Salpos plotis aukštupyje 300–500 m, žemupyje – iki 700 m. Salpa daug kur užpelkėjusi.Река Теза. Администрация Холуйского сельского поселения Южского муниципального района Ивановской области

Prie Tezos įsikūręs Šujos miestas.

Vandenvardis kildinamas iš finougriško apeliatyvo *tez(a) „užtvanka, takišius“,Мурзаев Э. М. Словарь народных географических терминов. – М.: Мысль, 1984. kitur – iš baltiškų šaknų *teis-, *ties- („tiestis, tiesus“).Попов А. И. Следы времён минувших: Из истории географических названий Ленинградской, Псковской и Новгородской областей. – Л.: Наука, 1981.

 Šaltiniai 

Kategorija:Rusijos upės